קרמרת'נשייר

קרמרת'נשייר (בוולשית: Sir Gaerfyrddin, באנגלית: Carmarthenshire) הוא מחוז מנהלי ומחוז שמור ממחוזות ויילס, בדרום-מערב ויילס בממלכה המאוחדת. 

המחוז, אחד הקדומים בוויילס, הוקם בשם זה בשנת 1282 עם כיבוש ויילס על ידי אדוארד הראשון על בסיס חלק משטחי ממלכת דהייברת'. בביטול עצמאות אדוניות הספר ואיחוד החוק והמנהל הוולשי והאנגלי ב-1542, מחוז קרמרת'נשייר נותר במקומו, באפריל 1974 הוא אוחד עם פמברוקשייר וקרדיגיון (קרדיגנשייר) ליצירת מחוז דאווד, אך איחוד זה בוטל ב-1996 ומאז חזר להיות מחוז עצמאי.

הבירה האדמיניסטרטיבית של המחוז נמצאת בעיירה קרמרת'ן בעוד שהעיירה הגדולה ביותר היא ל'אנל'י.

גאוגרפיה
מחוז קרמרת'נשייר גובל מצפון עם קרדיגיון, ממערב עם מחוז פמברוקשייר, ממזרח עם מחוז פוויס ומדרום-מזרח עם נית' פורט טלבוט וסוונסי. המחוז נמצא בדרום-מערב ויילס, הדופן הדרומית מורכבת מחוף תעלת בריסטול העוברת לאורך דרום ויילס ונשפכת ל.

מלבד עיר הבירה של המחוז קרמרת'ן (Carmarthen) עם 14,185 תושבים, ערים ועיירות נוספות במחוז כוללות את ל'אנל'י (Llanelli) עם 26,225 תושבים, בארי פורט (Burry Port) עם 5,998 תושבים, אמנפורד (Ammanford) עם 5,411 תושבים, קידוולי (Kidwelly) עם 3,523 תושבים, סנט קליירס (St Clears) עם 2,995 תושבים, ל'אנדוורי (Llandovery) עם 2,065 תושבים, ל'אנדיילו (Llandeilo) עם 1,795 תושבים, ווייטלנד (Whitland) עם 1,792 תושבים.

תושבי קרמרת'נשייר מוכרים
 דילן תומאס (1914 - 1953) - משורר וסופר, נולד בסוונסי אך פעל בשנותיו האחרונות בלארן (Laugharne).
 איוואן רהון (נולד 1985) - שחקן ומוזיקאי, נולד בקרמרת'ן.
 ג'יימס דיקסון אינס (1887 - 1914) - צייר, נולד בל'אנלי.
 מייקל הווארד (נולד 1941) - מנהיג המפלגה השמרנית לשעבר, נולד בסוונסי אך גדל בל'אנל'י.
 דייוויד "דיי" גרין (נולד 1986) - ספורטאי, אלוף העולם בריצת 400 מטר משוכות, נולד בל'אנלי.
 ג'ו אלן (נולד 1990) - כדורגלן בנבחרת ויילס בכדורגל, נולד בקרמרת'רן.

קישורים חיצוניים

הערות שוליים

ויילס: מחוזות